
	Comisia pentru buget, finanţe şi bănci

	
	Bucureşti,        

Nr. 22/163/02.06.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  pentru modificarea  Legii nr. 571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 138 din  7 aprilie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/163/02.06.2010


RAPORT

asupra proiectului de Lege pentru modificarea 
 Legii nr. 571/2003 privind Codul fiscal

Cu adresa nr. PLx 138 din 7 aprilie 2010, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea  Legii nr. 571/2003 privind Codul fiscal.

Prezentul proiect de Lege are ca obiect de reglementare modificarea Codului fiscal, în sensul ca exigibilitatea plăţii TVA către bugetul de stat să intervină la data încasării sumelor facturate cu TVA.
La întocmirea raportului s-au avut în vedere avizele  Consiliului legislativ şi Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 31 martie 2010.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 34 deputaţi, din totalul de 35 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache – secretar de stat în Ministerul Finanţelor Publice.
Raportul comisiei a fost adoptat cu majoritate de voturi. 

In urma dezbaterii proiectului de Lege pentru modificarea  Legii nr. 571/2003 privind Codul fiscal,  în şedinţa din data de 01.06.2010, comisia propune Plenului Camerei Deputaţilor respingerea  proiectului de Lege deoarece această măsură va avea o influenţă negativă asupra veniturilor bugetului de stat, ca urmare a apariţiei unor situaţii în care facturile nu se încasează. Trebuie precizat că legislaţia naţională în domeniul TVA a fost armonizată cu prevederile comunitare în domeniu, respectiv cu Directiva 112/2006/CE privind sistemul comun al taxei pe valoarea adăugată. Directiva prevede, ca regulă generală, că obligaţia de plată a TVA ia naştere la data livrării bunurilor, la data prestării serviciilor şi la data încasării de avansuri înainte de livrare/prestare. Prin derogare de la regulile normale, Directiva stipulează faptul că statele membre pot prevede ca TVA să devină exigibilă, la data încasării contravalorii facturii dar numai pentru anumite operaţiuni sau anumite categorii de persoane impozabile.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

